Vaidotų geležinkelio stotis

Vaidotų geležinkelio stotis (iš pradžių Vilniaus skirstomoji geležinkelio stotis) – geležinkelio stotis Vaidotuose, Vilniaus miesto pietuose.Vaidotų geležinkelio stotis, AB Lietuvos geležinkeliai 118.lt  Prekinių krovinių geležinkelio mazgas. Stotis priklauso aukščiausiajai klasei, čia veikia svarbiausia šalies geležinkelio skirstymo stotis.Vaidotai – svarbiausia geležinkelio skirstymo stotis  Vaidotų geležinkelio skirstymo stotis pastatyta Vilniaus geležinkelio stoties ir Panerių geležinkelio stoties krovoms sumažinti.


Vaidotai yra pirmoji visiškai automatizuota skirstymo stotis Rytų Europoje, stotyje gali būti paskirstyta iki 3000 vagonų per parą.„Lietuvos geležinkeliuose“ – atvirų durų dienos. 2015, Ltg.lt (tikrinta 2026-01-30). Tai antrasis pagal dydį Lietuvoje krovininių vagonų paskirstymo mazgas po Radviliškio komplekso. Stotis sujungta Vilniaus–Vaidotų–Panerių žiedu. Veda dvi tarptautinės linijos – iš Ukrainos per Baranovičius ir iš Baltarusijos per Maladečiną, taip pat vietinė geležinkelio apylanka pro Nemėžį į Kyviškes. Keleiviniai traukiniai Vaidotuose nestoja.

 Istorija 

1987 m. priemiestinio traukinių eismo tvarkaraštyje nurodytos dvi poros priemiestinių traukinių, važiavusių į šią stotį iš Vilniaus per Kirtimus ir Valčiūnus. Oficialiai stotis įkurta 1989 m., pirmasis jos pavadinimas – Vilniaus skirstomoji geležinkelio stotis.

Nuo XXI a. 2-ajame dešimtmečio stotyje keleiviniai traukiniai nebestoja. 2022 m. dėl sankcijų Rusijai ir Baltarusijai stotis nukentėjo – triskart sumažėjo pravažiuojančių traukinių, teko perpus mažinti darbuotojų skaičių.Valdemaras Šukšta. Vaidotų geležinkelio stotyje gęsta šviesos: apsilanko triskart mažiau traukinių, teks atleisti daugiau kaip pusę darbuotojų. 2022-08-25, Lrt.lt (tikrinta 2023-08-20). 2022 m. pradėta stoties elektrifikacija Vilniaus mazgo ir linijos iki Klaipėdos elektrifikacijos projekte.

 Stoties ruožas 

Kurį laiką stotyje buvo 3 keleivinio eismo stotelės, daugiausia skirtos geležinkelio darbuotojams:
 krovinių išskirstymo kelyno (KIK) stotelė , kur yra vienas aukščiausių krovinių skirstymo kalnelių;
 maršrutų relinės centralizacijos (MRC) stotelė;
 atvykimo-išvykimo kelynas (AIK) stotelė , kur priimami atvykstantys ir išleidžiami išvykstantys prekiniai traukiniai.

 Šaltiniai 

 Nuorodos 
 Wikimapia.org:
 Vaidotų geležinkelio stočių kompleksas
 Geležinkelio stotis „Vaidotai AIK“
 Geležinkelio stotis „Vaidotai KIK“

Kategorija:Vilniaus geležinkelio stotys